Сары кәрлә

Сары кәрлә — баш эзлеклелектәге зур булмаган йолдызлар төре, 1,8 - 1,2 Кояш массасына һәм 5000 - 6000 К өслек температурасына ия.

Фотометрия нәтиҗәләре буенча шул йолдызлар сары төсле булалар, ләкин кеше аларны ак төсле итеп күрә (кайнаррак йолдызлар күк төсле булып сизелә).

Иң билгеле сары кәрлә - Кояш булып тора. Бүтән танылган сары кәрлә йолдызлар:  Тау Кит, Альфа Кентавр А,  Төньяк Таҗ Альфа В, Пегас 51.

Аларның энергия төп чыганагы - су тудыргычтан гелийның термотөш синтезы.

Сары кәрлә йолдызларның температурасын 5000- 6000 К тәшкил итә, спектр сыйныфы G0V—G9V.

Спектр тасвиры: 
кальций H һәм K сызыклары интенсив
4226 Ǻ сызыгы һәм тимер сызыгы шактый интенсив
 К сыйныфына кадәр су тудыргыч сызыклары зәгыйфьләнәләр
 G сызыгы интенсив

Сары кәрлә 10 миллиард ел дәвамында янып бетә. Бөтен су тудыргыч янып беткәннән соң, йолдыз бик киңәя һәм кызыл зур йолдызга әверелә, бу йолдызларның бер мисалы - Әлдәбәран. Соңрак кызыл гигант тышкы газ катламнарын ташлый һәм планетар томанлыкларны булдыра, ә йолдызның төше кечкенә тыгыз ак кәрлә йолдызга коллапслый.

 Әдәбият 

 Шкловский И. С. Звёзды: их рождение, жизнь и смерть, М.: Наука, 1984 
 Физика космоса. Маленькая энциклопедия, М.: Советская Энциклопедия, 1986
 Постнов К. А. Эволюционная астрофизика

Төркем:Йолдызлар сыйныфлары
Төркем:Йолдызлар
Төркем:Астрофизика